તેહરાન: શિયા બહુમતીવાળા ઈરાનને એકલું-અટલું કરવાની સાથે જ તેની અર્થવ્યવસ્થાને ફટકો મારવા માટે અમેરિકા દ્વારા લગાવાયેલા કડક પ્રતિબંધોની અસર દેખાવા લાગી છે. આર્થિક સંકટનો સામનો કરી રહેલા ઈરાનની કરન્સી સતત નીચે જઈ રહી છે. ડોલરની સરખામણીએ ઈરાનની કરન્સી રિયાલની કિંમત શનિવારે 1,12,000 સુધી પહોચી ગઈ. શનિવારે 1 ડોલરની કિંમત 98,000 રિયાલ હતી. સરકાર તરફથી નિર્ધારિત એક્સચેન્જ દર ડોલરની સરખામણીએ 44,070 હતો. જાન્યુઆરીએ તેની કિંમત 35,186 હતી.